google/wiki40b huggingface dataset:
Abdéros

Abdéros (starogr. Ἄβδηρος – Abdéros, latinsky Abderus) je v gréckej mytológii syn boha Herma. Bol priateľom veľkého hrdinu Herakla.
Herakles na príkaz mykénskeho kráľa Eurysthea mu mal priviesť štyri divoké kone bistonského kráľa Dioméda. Tieto kone však boli postrachom širokého okolia. Diomédes ich preto dal prikovať železnými reťazami k bronzovým žľabom a kŕmil ich mäsom svojich hostí. Podľa jednej verzie mýtu išlo o kobyly, podľa inej to však boli žrebce menom Podargos, Lamón, Xanthos a Deinos.
Herakles sa na výpravu vypravil s priateľom Abdérom a hneď ako kone našli, Herakles roztrhol reťaze ktorými boli kone pripútané a doviedol ich k svojej lodi. Keď ich však chceli naložiť objavil sa Diomédes so svojimi mužmi a pustili sa s Heraklom do bitky. Herakles rýchlo zveril kone Abdérovi a vyrazil proti Diomédovým mužom. Aj keď boli v početnej prevahe premohol ich (vraj tak, že vykopal kanál a zaplavil planinu, takže sa otočili na útek). Dioméda nakoniec zabil, ale keď sa vrátil na loď, zistil že Abdéra kone zahubili. Herakles svojmu priateľovi vystrojil veľkolepý pohreb a aby sa na neho nezabudlo na tomto mieste založil mesto, ktoré nazval po ňom Abdéra.
Potom zapriahol kone do Diomédovho voza a hnal ich cez hory až do Mykén. Tam ich kráľ Eurystheus venoval bohyni Hére, tak že ich pustil na hore Olymp na slobodu. Nakoniec ich vraj zahubila dravá zver. Iné povesti ale tvrdia, že potomkovia týchto koní sa dožili trójskej vojny a dokonca aj čias Alexandra Macedónskeho.
Filistos (syn Antifana)

Filistos (starogr. Φίλιστος – Timareta) bol olympijský víťaz v synóride v roku 84 pred Kr.
Filistos, syn Antifana a Timarety z Élidy, zdielal olympijské víťazstvo so svojou matkou na 174. hrách v synóride (v pretekoch na voze s dvojzáprahom). V Olympii sa táto disciplína zaviedla na 93. hrách v roku 408 pred Kr. V jazdeckých disciplínach na hrách súťažil vždy majiteľ koňa alebo záprahu (v tomto prípade majitelia), a preto nebolo prekážkou, aby tým majiteľom bola aj žena. Vozataj, ktorý pretekal, ostával zväčša anonymný.
Záznam o olympijskom víťazstve Filista je uvedený na kamennom podstavci objavenom severozápadne od olympijského Pelopiona. Je to jeden z nápisov (IvO 198 až IvO 206, IvO = W. Dittenberger a K. Purgold, nápisy Olympia, Berlin 1896.) na spoločnom podstavci (nezachovaného sochárskeho diela) detí a vnukov élidského chovateľa koní Filista (Filistos, Timareta, Strogién, Télemachos, Praxagoras, Theodota a Filonikos), ktorí dosiahli olympijské víťazstvá v jazdeckých disciplínach v rokoch 84 až 76 pred Kr.
Umm Durmán

Umm Durmán (-v spisovnej arabčine; iné písanie: Ummdurmán; po anglicky Omdurman; zastarano resp. v lokálnej výslovnosti: Omdurmán, Ommdurmán, Umdermán) je mesto v Sudáne v štáte Chartúm, na sútoku Bieleho a Modrého Nílu oproti mestám Chartúm a Al-Chartúm Bahrí (Severný Chartúm); všetky tri mestá tvoria aglomeráciu.
Mesto je významná križovatka ciest z Čadu, z Etiópie a z Egypta. V meste je islamská univerzita (založená v roku 1912), veľký trh, divadlo, Abdullahovo múzeum, Mauzóleum Mahdího, kožiarsky, železiarsky, potravinársky a textilný priemysel
V rokoch 1885 - 1898 (po zničení Chartúmu) sa stal ako relatívne malá osada hlavným mestom štátu Mahdího Muhammada Ahmada ibn Abdalláha. Po porážke mahdistov v roku 1898 britskými koloniálnymi jednotkami (pod vedením generála H. H. Kitchenera) sa hlavným mestom stal Chartúm a značná časť Umm Durmánu bola zničená.
Villiers-le-Sec (Haute-Marne)

Poloha

Obec má rozlohu 15,71 km². Najvyšší bod je položený 322 m n. m. a najnižší bod 274 m n. m.

Obyvateľstvo

Počet obyvateľov obce je 684 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Drietoma

Poloha

Obec leží vo výške 242 m n. m., v údolí potoka Drietomica pod výrazným masívom Žľabu (737 m n. m.) na hranici medzi Trenčianskou kotlinou a Bielymi Karpatami.

Dejiny

Prvá písomná zmienka o obci (Drethma) pochádza z roku 1244. Spomína sa pri vstupnej ceste z Moravy pri Hrozenkovskom priesmyku. Patrila zemianskym rodinám Pečovičovcov, Zamarovskovcov, Zablatskovcov, neskoršie jej časť panstvu Trenčín a časť Nitrianskemu biskupovi. V 18. storočí tu bývala tridsiatková stanica.

Stavebné pamiatky

V obci sa nachádza neorenesančný rímskokatolícky Kostol svätej Kataríny Alexandrijskej, postavený v roku 1901 na mieste staršieho kostola, spomínaného v roku 1714 a 1789. Exteriér s vežou je postavený excentricky na os kostola. Na cintoríne je Kaplnka sv. Kríža z roku 1875.
Nachádza sa tu aj kaštieľ rodiny Chorinskovcov s rozsiahlym parkom. V súčasnosti v ňom sídli obecné zastupiteľstvo.
V roku 1922, necelé štyri roky po vzniku Československej republiky, sa na znak bratstva rozhodli vtedajší starostovia obcí Drietoma a Starý Hrozenkov zasadiť na hranici ich chotárov symbolickú slovanskú Lipu bratstva. 13. júla 2012 počas Kopaničiarskych slávností starostovia oboch obcí pri nej odhalili pamätnú tabuľu.
V chotári sa nachádza chránený prírodný výtvor Ostrá hôrka.
Fontaine-lès-Croisilles

Poloha

Obec má rozlohu 6,26 km². Najvyšší bod je položený 98 m n. m. a najnižší bod 57 m n. m.

Obyvateľstvo

Počet obyvateľov obce je 281 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marek Wolf

Medzinárodné festivaly

Mediawave International Film and Music Festival (Katowice, 2006); United Europe Jazz Festival XII. (Zakopane, 2015); Europe Blues Train Festival VIII. (Praha 2016, Leipzig 2016); Blues Alive XXI. (Šumperk, 2016)
Priečny sval brucha

Priečny sval brucha (lat. musculus transversus abdominis) je najvnútornejší sval brucha vo vrstve, ktorá tvorí brušnú stenu. Odstupuje od hruníkovodriekovej fascie (fascia thoracolumbalis), hrebeňa panvovej kosti (crista iliaca) a slabinového väzu (ligamentum inguinale). Prebieha ventromediálne a upína sa aponeurózou do bielej čiary (linea alba) a na sponu lonovej kosti (symphysis ossis pubis).
Typový materiál

Typový materiál v biológii je pojem na označenie súboru rastlinných, alebo živočíšnych jedincov (etalónu jedincov), ktorí slúžia ako štandardný vzorkový materiál pre opis niektorého biologického druhu. Zaraďujú sa tu všetky jedince slúžiace autorovi opisu ako štandard charakterizujúci daný druh. V minulosti sa pre označenie často používal aj pojem typický materiál.
Príkladom pri hmyze je zbierka všetkých jedincov, ktoré mal autor opisu k dispozícii pre opis uvedeného druhu hmyzu. Tu potom hovoríme o tzv. zbierke typového materiálu.
Typový materiál sa zvyčajne časom rozdelí do múzeí, zbierok iných autorov a pod. (napr. tomu, kto uvedených jedincov nazbieral, lebo zvyčajne nie vždy opisuje druh ten, kto ho zozbieral). Typový materiál sa v zbierkach zvykne označovať červeným lokalitným štítkom. Takéto exempláre vyžadujú zvláštnu pozornosť a ochranu, pretože sú potrebné pre ďalšie generácie zberateľov a entomológov ako zbierkový a určovací (determinačný) etalón. Ideálne je uchovanie v špecalizovaných múzeách, kde je aj do budúcnosti zaručené riadne ošetrovanie a zachovanie pre ďalšie štúdium a porovnanie.
Séria všetkých jedincov (exemplárov), podľa ktorej autor stanovil nominálny taxón zo skupiny druhu sa označuje ako typová séria (v minulosti označovaná ako typická séria). Sú to v podstate všetci jedinci, podľa ktorých bol daný druh niektorým autorom opísaný.
Jeden typický jedinec z tejto série (exemplár), ktorý je typom druhu, alebo poddruhu sa označuje, ako typový jedinec (v minulosti typický jedinec). Ide o holotyp, lektotyp, alebo neotyp.
Vieux-Berquin

Poloha

Obec má rozlohu 25,96 km². Najvyšší bod je položený 20 m n. m. a najnižší bod 15 m n. m.

Obyvateľstvo

Počet obyvateľov obce je 2 422 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Homécourt (obec)

Poloha

Obec má rozlohu 4,44 km². Najvyšší bod je položený 282 m n. m. a najnižší bod 175 m n. m.

Obyvateľstvo

Počet obyvateľov obce je 6 291 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Thou (Loiret)

Poloha

Obec má rozlohu 15,16 km². Najvyšší bod je položený 196 m n. m. a najnižší bod 143 m n. m.

Obyvateľstvo

Počet obyvateľov obce je 236 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marçay (Indre-et-Loire)

Poloha

Obec má rozlohu 21,35 km². Najvyšší bod je položený 97 m n. m. a najnižší bod 37 m n. m.

Obyvateľstvo

Počet obyvateľov obce je 470 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Salles-Lavalette

Poloha

Obec má rozlohu 20,15 km². Najvyšší bod je položený 191 m n. m. a najnižší bod 65 m n. m.

Obyvateľstvo

Počet obyvateľov obce je 372 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Veresegyházsky obvod

Veresegyházsky obvod (maď. Veresegyházi kistérség) je bývalá administratívna jednotka v Maďarsku v Peštianskej župe. Jeho sídlom bolo mesto Veresegyház.
Ivan Chodák

Život

Bol výborným športovcom, zároveň patril k najlepším študentom na Lekárskej fakulte Univerzity Komenského v Bratislave. Za doktora medicíny bol promovaný v roku 1938. Patril k najznámejším a najnavštevovanejším bratislavským lekárom chorôb ušných, nosných a krčných. Dlhé roky bol „oravským richtárom“ v Bratislave.
Preslávil sa futbalovým umením a džentlmenským športovým vystupovaním. S futbalom začínal v Dolnom Kubíne. Počiatkom roka 1935 ho prepožičali do FC Vrútky, na jeseň krátky čas pobudol vo VŠ Bratislava. Prvé ligové stretnutie za klubové farby I. Československý ŠK Bratislava zahral 1. decembra 1935 proti Teplitzer FK. V lige odohral Ivan Chodák 193 zápasov, dal 23 gólov, okrem brankárskeho vystriedal všetky hráčske posty. Bohatstvo futbalového umenia ukázal jedenásťkrát ako reprezentant Slovenska. Aktívnu futbalovú kariéru ukončil v roku 1946. Za postoj k hre, spoluhráčom, rozhodcom, divákom, ale predovšetkým k súperovi mal prívlastok „rytier v kopačkách“. Za celú bohatú športovú kariéru nebol ani raz vylúčený, dokonca ani napomínaný. Okrem futbalu sa venoval aj iným športom. Za VŠ Bratislavu behal na pretekoch trate od 800 do 5 000 m, venoval sa i skoku do výšky. Majstrovsky hral i na tenisových dvorcoch, patril k vynikajúcim plavcom. V roku 1934 získal v behu na lyžiach titul akademického majstra Československa, ktorý mu zabezpečil účasť na zimných svetových hrách študentstva vo švajčiarskom St. Moritzi. V behu na 18 km obsadil 3. mesto. Ako študent hral ľadový hokej za VŠ Bratislava a ŠK Bratislava. Dvakrát bol majstrom Slovenska, dva razy hral vo finále. Za vybrané mužstvo Slovenska nastúpil tri razy. Po príchode Hildy Múdrej do Bratislavy bol jej prvým krasokorčuliarskym partnerom. Počas 25 rokov trénoval všetky družstvá Slovana – od áčka cez dorastencov až po neregistrovaných. Od roku 1994 Slovenský futbalový zväz pravidelne udeľuje Cenu fair play MUDr. Ivana Chodáka. Miestom vyhlasovania je Dolný Kubín.
Payros-Cazautets

Poloha

Obec má rozlohu 6,35 km². Najvyšší bod je položený 166 m n. m. a najnižší bod 79 m n. m.

Obyvateľstvo

Počet obyvateľov obce je 91 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nábrežná ulica (Prievidza)

Nábrežná je ulica v Prievidzi v mestskej časti Píly.
Patrí medzi vyťažené a dôležité ulice a dopravne obsluhuje hypermarkety Kaufland, Tesco, Kinekus a obchodné centrum Korzo. Začína na kruhovej križovatke s Bojnickou cestou a vedie severným smerom v blízkosti rieky Nitry ku križovatke s ulicami Ľuda Ondrejova a Pavla Jozefa Šafárika, kde končí.
Oľga Vronská

Oľga Vronská, vlastným menom Oľga Wagnerová (* 13. december 1920, Levoča – † 3. máj 2002, Bratislava) bola slovenská herečka.
V roku 1941 absolvovala štúdium herectva na Štátnom konzervatóriu v Bratislave. V rokoch 1941 - 1946 členka Činohry SND, 1946 - 1981 činohry Novej scény v Bratislave. Od roku 1981 na dôchodku. Film využíval jej herectvo iba v drobných žánrových epizódkach. Menšie úlohy vytvorila v televízii (Sváko Ragan - 1977, Moje kone vrané - 1980 a Bičianka z doliny - 1981).
Montsurvent

Poloha

Obec má rozlohu 8,33 km². Najvyšší bod je položený 88 m n. m. a najnižší bod 31 m n. m.

Obyvateľstvo

Počet obyvateľov obce je 347 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Wahlbach

Poloha

Obec má rozlohu 6,41 km². Najvyšší bod je položený 390 m n. m. a najnižší bod 314 m n. m.

Obyvateľstvo

Počet obyvateľov obce je 474 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sofokles

Sofokles alebo Sofoklés (starogr. Σοφοκλης – Sofokles/iný prepis Sofoklés) (* 497/496 pred Kr., Kolónos – † 405/406 pred Kr., Atény) bol najväčší grécky dramatik, autor tragédií, 18-násobný víťaz dionýzií, kňaz a politik v Aténach.
Sofokles bol politicky aktívny roku 443 pred Kr./442 bol pokladníkom atického námorného spolku. V roku 441/440 pred Kr. bol stratégom (spolu s Periklom) vo vojne proti Samu.
Ako kňaz výraznou mierou prispel k zavedeniu Asklépiovho kultu do Atén.
Pluvault

Poloha

Obec má rozlohu 3,46 km². Najvyšší bod je položený 197 m n. m. a najnižší bod 189 m n. m.

Obyvateľstvo

Počet obyvateľov obce je 525 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Astilba čínska

Vzhľad

Trváca bylina, ktorá vytvára jemné súkvetia na stopkách prevyšujúcich listy. Astilba je v odtieňoch od bielej, ružovkastej, sýto ružovej, lososovej až červenej. Kvety sú usporiadané v metline. Listy sú podobné papradiam, sú dvakrát perovito zložené, lesklé, po okraji pílkovité zväčša na dlhých stopkách. Na jar vyrastajú bronzovo červené lístky, ktoré postupne zozelenejú. Plodom je tobolka.

Výskyt

Jej domovom je severná Čína a Kórea.
Veľké Pole

Dejiny

Prvá zmienka o obci je z roku 1332. Do roku 1945 bolo Veľké Pole obec karpatských Nemcov v oblasti Hauerland, osídľovanej od 13. storočia.  V blízkosti sa nachádza podobná menšia obec Píla,  kopanicového typu. Po skončení druhej svetovej vojny v rokoch 1945-46 boli karpatskí Nemci vysídlení do Nemecka. Dnešné obyvateľstvo sa prisťahovalo z okolitých obcí Kľak, Ostrý Grúň, Veľkej a Malej Lehoty. 
V roku 1951 na časti pôdy založili Jednotné roľnícke družstvo (JRD), na ostatnej pôde v roku 1953 založili žrebčín, ktorý patril krajskej správe lesov. V roku 1962 bol vytvorený Štátny majetok, ktorý prebral pôdu JRD a žrebčína. 
Do roku 1960 obec patrila pod Tekovskú župu, okres Nová Baňa, kraj Banská Bystrica. Po roku 1960 patrila pod okres Žiar nad Hronom, kraj Stredoslovenský. Na základe rozhodnutia vyšších straníckych a štátnych orgánov došlo v roku 1971 k vytvoreniu Spoločného Miestneho národného výboru Veľké Pole – Píla. Po revolúcií v roku 1991 sa obce opäť rozdelili. V súčasnosti obec Veľké Pole patrí pod okres Žarnovica.
Soumoulou

Poloha

Obec má rozlohu 2,79 km². Najvyšší bod je položený 309 m n. m. a najnižší bod 272 m n. m.

Obyvateľstvo

Počet obyvateľov obce je 1 355 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ivan Čajda

Životopis

Študoval na gymnáziu v Martine, kde roku 1939 maturoval, 1939 – 1946 na Prírodovedeckej fak. UK v Bratislave. Od roku 1958 bol hygienikom Krajskej hygienickej stanice v Martine a v Banskej Bystrici. Ako autor literatúry pre deti a mládež popri časopiseckých článkoch vydal leporelo Letíme vesmírom. Potom sa zameral na literatúru faktu z oblasti popularizácie prírodných vied a ochrany prírody.
Nadrealizmus

Nadrealizmus bol literárny smer v slovenskej literatúre koncom 30. a v 40. rokov 20. storočia. Je to modifikácia surrealizmu.
Názov literárno-umelecko-kultúrneho hnutia nadrealizmus (1935 – 1944) bol doslovne preložený z francúzskeho výrazu surrealizmus.

Zborníky

Áno a nie.
Zborník 1938. Redakcia Mikuláš Bakoš a Klement Šimončič. Bratislava Eos 1938. Vyzdobili medzi inými Jindřich Štyrský, Toyen, Rudolf Fábry. Ilustrácie na stranách 201 až 319. Texty Fabry, Reisel, Žáry, Rak. Literárno vedné texty Bakoš a Povážan. Originálne brožované vydanie.

Prvé kolektívne vystúpenie nadrealistov. Manifestový zborník, kde deklarovali „áno“ pre modernú poéziu, spoločenský pokrok, spoluprácu literátov a súhlas s marxizmom. „Nie“ reprezentuje nesúhlas s vojnou, s konvenciami a s klasickou poéziou.
Sen a skutočnosť.
Sborník poezie a umenia. Bratislava 1940. Zredigoval Michal Povážan. Vydalo a tlačilo Universum Bratislava v 600 exemplároch. Obálka Jozef Kostka. Grafická úprava Rudolf Fabry. Väzba Ján Mudroch.
Vo dne a v noci.
Sborník poézie a umenia. Skarabeus a FKM Bratislava 1941. Redigoval Michal Povážan. Obálka a úprava Viliam Chmel. Množstvo reprodukcií. 152 s. Viazané v originálnej celoplátenej väzbe s originálnou obálkou.
Pozdrav.
Almanach poézie. Jeseň 1942. Bratislava Skarabeus 1942. Redakcia Michal Povážan a Vladimír Reisel. Obálka a úprava Ján Mudroch. Vyšlo v 1000 exemplároch. Vytlačil Wigand v Bratislave. 99 s. 28 strán farebných a čiernobielych príloh, resp. reprodukcií (napr. Jozef Kostka – Podvečer 1942). Viazané v originálnej obálke. Literárne zastúpenie: Fabry, Reisel, Žáry, Rak, Lenko a ďalší. Výtvarníci: Bednár, Čemický, Guderna, Hložník, Chmel, Kostka, Majerník, Mudroch a iní.
Poézia nového videnia Nadrealistický zborník

Nadrealisti pripravovali ešte jeden zborník, no nastupujúci antiavantgardní komunisti neboli nadšení. Mal sa volať Pred tvárou všetkých, vyšiel až v 60. rokoch v časoch prechodne uvoľnenej atmosféry.
Konštantín VII.

Konštantín VII. Porfyrogenet (po grécky "Porfyrogennétos" = „v purpure zrodený“) (18. máj 905 – † 9. november 959) bol oficiálne byzantským cisárom v rokoch 913–959. Bol grécko-arménskeho pôvodu. Učený cisár sa však viac venoval literárnej činnosti ako vládnutiu. Zo začiatku za neho vládla regentská rada na čele s patriarchom Nikolaom Mystikom a v rokoch 920–944 jeho spolucisár a svokor Roman I. Lakapenos. Až po jeho smrti sa Konštantín sám ujal vládnych úloh.

Literárna činnosť

Konštantín VII. Porfyrogennetos sa stal vedúcou osobnosťou vzdelancov, ktorí sa venovali encyklopedickým prácam. To znamená, že robili rozsiahlu excerpčnú činnnosť, aby zhromaždili z dovtedy napísaných diel súhrn poznatkov potrebných na výkon intelektuálnych povolaní aj vládnej praxe. Inicioval zachytenie výpiskov z gréckych historikov, od Herodota až po jeho dobu. Z týchto výpiskov zostavili 53 encyklopédií (zachovalo sa len niekoľko v neúplnej podobe). Mali prinášať poučenie politikom v oblasti štátnej správy, vojenstva a podobne. (boli to napr. Výpisky O posolstvách, O nástrahách atď.) Zostavované boli aj odborné encyklopédie, napríklad poľnohospodárska Geóponika zahrnula poznatky od antiky až po súčasnosť (poľnohospodárstvo považoval cisár okrem vojenstva a cirkvi za veľmi dôležité pre chod štátu).
Konštantín osobne napísal niekoľko spisov, ktorých základom boli jeho osobné skúsenosti a encyklopedická štúdia. Patrí medzi ne oslavný životopis jeho deda Basileia I., dielo O ceremóniách a práce K synovi Romanovi, známa pod latinským názvom De administrando imperio. Práca o ceremóniách mala slúžiť na riadnu správu ríše – podľa cisára zárukou jej stability bolo zachovávanie starých ceremónií. Myšlienka, že zachovanie tradícií prispeje k veľkosti ríše a jej riadnej správe, bola živá až do 19. storočia. De administrando imperio obsahuje správy o krajinách a národoch susediacich s Byzanciou. Vychádza z tajných archívnych dokumentov a správ cisárskych vyzvedačov a predstavuje praktickú encyklopédiu zahraničnej politiky. Obsahuje napríklad správy o „Veľkej“ Morave, povesť o troch synoch kniežaťa Svätopluka a iné. Vnútropolitické pomery chcel cisár zachytiť v diele O themach, ktoré však zostalo vo fáze výpiskov.
Homologický rad

Homologický rad je usporiadanie organických zlúčenín, ktoré majú podobnú štruktúru (napr. nerozvetvené alkány), podľa stúpajúcich molekulových hmotností. V tomto rade sa každý nasledujúci člen líši od predchádzajúceho o jednu CH skupinu. 
Každý homologický rad má svoj homologický vzorec. Homologický vzorec je vyjadrením homologického radu pomocou vzorca.
Posúvačový rozvod

Posúvačový rozvod (nesprávne aj šúpatkový) je typ rozvodového mechanizmu využívajúci posúvače na riadenie toku pracovných plynov cez piestový stroj. Ide o typ mechanických rozvodov, používaný v niektorých benzínových motoroch.
Výhodou posúvačových rozvodov je tichý chod a väčšie otvorenie. Nevýhodou je nizka životnosť a vysoká citlivosť. Posúvač môže vykonávať priamočiary, rotačný, rotačný vratný alebo kombinovaný pohyb.
Le Pradet

Poloha

Obec má rozlohu 9,97 km². Najvyšší bod je položený 273 m n. m. a najnižší bod 0 m n. m.

Obyvateľstvo

Počet obyvateľov obce je 11 455 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prades (Pyrénées-Orientales)

Poloha

Obec má rozlohu 10,87 km². Najvyšší bod je položený 745 m n. m. a najnižší bod 300 m n. m.

Obyvateľstvo

Počet obyvateľov obce je 6 308 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chevreaux

Poloha

Obec má rozlohu 6,12 km². Najvyšší bod je položený 647 m n. m. a najnižší bod 275 m n. m.

Obyvateľstvo

Počet obyvateľov obce je 138 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Germain-de-Confolens

Poloha

Obec má rozlohu 4,67 km². Najvyšší bod je položený 213 m n. m. a najnižší bod 122 m n. m.

Obyvateľstvo

Počet obyvateľov obce je 93 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Agent Orange

Agent Orange je kódové označenie pre zmes látok s herbicídnymi a defoliačnými účinkami. Americká armáda používala počas Vietnamskej vojny zmes, ale aj samostatné zložky.

Zloženie

Z chemického hľadiska išlo o zmes v pomere 1:1 kyseliny 2,4-dichlórfenoxyoctovej (2,4-D) a kyseliny 2,4,5-trichlórfenoxyoctovej (2,4,5-T). Vedľajším produktom pri výrobe zložiek (najmä 2,4,5-T) boli dioxíny, najmä vysoko toxický 2,3,7,8-tetrachlórdibenzo-p-dioxín (TCDD).

Dejiny

V rokoch 1962 až 1971 túto zmes používali americké vojská v južnom Vietname ale i Laose a Kambodži na zničenie vegetácie v rozsiahlych oblastiach, čo by umožnilo efektívnejšie bombardovanie pozícií a odhalilo zásobovanie nepriateľských jednotiek. V južnom Vietname sa Agent Orange aplikoval z lietadiel, vrtuľníkov aj pozemných vozidiel v priebehu operácie Ranch Hand. Celkom išlo o 70 tisíc ton herbicídov, ktoré mohli obsahovať 150 kg dioxinov. Najväčším výrobcom Agent Orange bola americká agrochemická firma Monsanto.
Americká armáda napríklad dovoľovala vojakom, aby prázdne plechovky od herbicídov používali na pitnú vodu. Velitelia jednotiek, ktoré s týmito látkami manipulovali dokonca potvrdzovali pred novinármi jej neškodnosť tým, že ju ochutnávali. Škodlivé účinky látky sa ukázali až po vojne. Dodnes sa v USA i vo Vietname rodia rodičom, ktorí boli v dlhodobom kontakte s látkou, deti s rozmanitými formami postihnutia spôsobených týmito jedmi.
V Česko-Slovensku sa v rokoch 1965 – 1968 v továrni Spolana Neratovice vyrábala zložka 2,4,5-T a predávala sa za valuty cez prostredníka americkej armáde. Výroba zamorila dioxínmi niekoľko objektov a v dôsledku zamorenia ochoreli desiatky zamestnancov.
Ӡ

Ӡ (minuskula ӡ) je písmeno cyriliky. Používa sa len v abcházštine. Ide o variant písmena З. Písmeno zachycuje hlásku dz.